#

**ประกาศเทศบาลตำบลหนองบัวโคก**

**เรื่อง หลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียน
กรณีเกิดการทุจริตและประพฤติมิชอบของเจ้าหน้าที่**

 ตามยุทธศาสตร์ชาติว่าด้วยการป้องกันและปราบปรามการทุจริตภาครัฐ เทศบาลตำบลหนองบัวโคก จึงกำหนดแนวปฏิบัติการจัดการเรื่องร้องเรียนการทุจริต/แจ้งเบาะแส ด้านการทุจริตและประพฤติมิชอบ เพื่อทำหน้าที่หลักในการบูรณาการและขับเคลื่อนแผนการป้องกันและปราบปรามการทุจริต และการส่งเสริม คุ้มครองจริยธรรมในเทศบาลตำบลหนองบัวโคก
 เพื่อให้การดำเนินการด้านการป้องกันและปราบปรามการทุจริตของเทศบาลตำบลหนองบัวโคก เป็นไปตามอำนาจหน้าที่ให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริตภาครัฐ จึงกำหนด หลักเกณฑ์ มาตรการ และแนวทางการปฏิบัติเกี่ยวกับการจัดการข้อร้องเรียน กรณีเกิดการทุจริตและประพฤติมิชอบ ของเจ้าหน้าที่ของเทศบาลตำบลหนองบัวโคก ดังนี้
 **ข้อ 1** ประกาศนี้เรียกว่า “ประกาศเทศบาลตำบลหนองบัวโคก เรื่อง หลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียน กรณีเกิดการทุจริตและประพฤติมิชอบของเจ้าหน้าที่ ของเทศบาลตำบลหนองบัวโคก
 **ข้อ 2** บทนิยามในประกาศนี้
 “เจ้าหน้าที่” หมายความว่า ข้าราชการ พนักงานเทศบาล และพนักงานจ้างเทศบาลตำบลหนองบัวโคก
 “ทุจริต” หมายความว่า การแสวงหาประโยชน์ที่มีควรได้โดยชอบด้วยกฎหมายสำหรับ ตนเองหรือผู้อื่น
 “ประพฤติมิชอบ” หมายความว่า การที่เจ้าหน้าที่ปฏิบัติ หรือละเว้นการปฏิบัติการอย่าง ใดในตำแหน่งหรือหน้าที่ หรือใช้อำนาจในตำแหน่งหรือหน้าที่อันเป็นการฝ่าฝืนกฎหมาย ระเบียบ ข้อบังคับ คำสั่ง อย่างใดอย่างหนึ่ง ซึ่งมุ่งหมายจะควบคุมดูแลการรับ การเก็บรักษา หรือการใช้เงินหรือทรัพย์สินของส่วนราชการ ไม่ว่าการปฏิบัติหรือละเว้นการปฏิบัตินั้นเป็นการทุจริตด้วยหรือไม่ก็ตาม และให้หมายความรวมถึงการประมาท เลินเล่อในหน้าที่ดังกล่าวด้วย
 “ข้อร้องเรียน” หมายถึง ข้อร้องเรียนเรื่องการทุจริต การปฏิบัติหรือละเว้นการปฏิบัติ หน้าที่โดยมิชอบของเจ้าหน้าที่ของรัฐในสังกัด และข้อกล่าวหาเจ้าหน้าที่ของรัฐที่ไม่ได้ปฏิบัติหน้าที่ราชการด้วย ความรับผิดชอบต่อประชาชน ไม่มีคุณธรรม จริยธรรม ไม่คำนึงถึงประโยชน์ส่วนรวมเป็นที่ตั้งและไม่มีธรรมาภิบาล ตามที่มีกฎหมาย ระเบียบ แบบแผนของทางราชการที่เกี่ยวข้องได้กำหนดไว้
 “การตอบสนอง” หมายถึง การส่งต่อให้แก่หน่วยงานที่เกี่ยวข้อง การตรวจสอบและนำ เรื่องร้องเรียนเข้าสู่กระบวนการสอบสวนข้อเท็จจริง แจ้งตักเตือน ดำเนินคดี หรืออื่น ๆ ตามระเบียบข้อกฎหมาย พร้อมกับแจ้งให้ผู้ร้องเรียนทราบผลหรือความคืบหน้าของการดำเนินการภายในเวลา สิบห้าวัน ทั้งนี้ กรณีที่ข้อ ร้องเรียนไม่ได้ระบุชื่อและที่อยู่หรือหมายเลขโทรศัพท์ที่ติดต่อได้หรืออีเมลติดต่อของผู้ร้องเรียนจะพิจารณาการตอบสนองสิ้นสุดที่การนำเรื่องร้องเรียนเข้าสู่กระบวนการสอบสวนข้อเท็จจริง แจ้งตักเตือนดำเนินคดี หรืออื่นๆ ตามระเบียบข้อกฎหมาย

**ข้อ 3** หลักเกณฑ์และรายละเอียดในการร้องเรียน
 **3.1** หลักเกณฑ์การร้องเรียน

 3.1.1 เรื่องที่จะนำมาร้องเรียนต้องเป็นเรื่องที่ผู้ร้องได้รับความเดือดร้อนหรือ เสียหาย อันเนื่องมาจากเจ้าหน้าที่ของเทศบาลตำบลหนองบัวโคก ในเรื่องดังต่อไปนี้

- 2 -

 (1) กระทำการทุจริตต่อหน้าที่ราชการ
 (2) กระทำความผิดต่อตำแหน่งหน้าที่ราชการ
 (3) ละเลยหน้าที่ตามที่กฎหมายกำหนดให้ต้องปฏิบัติ

 (4) ปฏิบัติหน้าที่ล่าช้าเกินสมควร
 (5) กระทำการนอกเหนืออำนาจหน้าที่ หรือขัดหรือไม่ถูกต้องตามกฎหมาย
 3.1.2 เรื่องที่ร้องเรียนต้องเป็นเรื่องจริงที่มีมูล มิใช่ลักษณะกระแสข่าวที่สร้างความ เสียหายแก่บุคคลที่ขาดหลักฐานแวดล้อมที่ปรากฏชัดแจ้ง ตลอดจนขาดพยานบุคคลแน่นอน
 **3.2** ข้อร้องเรียนให้ใช้ถ้อยคำสุภาพและต้องระบุข้อมูลต่อไปนี้

 3.2.1 ชื่อและที่อยู่ของผู้ร้องเรียน
 3.2.2 ชื่อหน่วยงานหรือเจ้าหน้าที่ที่เกี่ยวข้องที่เป็นเหตุแห่งการร้องเรียน
 3.2.3 การกระทำทั้งหลายที่เป็นเหตุแห่งการร้องเรียน พร้อมทั้งข้อเท็จจริงหรือ พฤติการณ์ตามสมควรเกี่ยวกับการกระทำดังกล่าว (หรือแจ้งช่องทางแสการทุจริตของเจ้าหน้าที่อย่างชัดเจนเพื่อ ดำเนินการสืบสวน สอบสวน)
 3.2.4 คำขอของผู้ร้องเรียน
 3.2.5 ลายมือชื่อของผู้ร้องเรียน
 3.2.6 ระบุวัน เดือน ปี
 3.2.7 ระบุพยานเอกสาร พยานวัตถุ พยานบุคคล (ถ้ามี)
 **3.3** กรณีการร้องเรียนที่มีลักษณะเป็นบัตรสนเท่ห์ จะรับพิจารณาเฉพาะรายที่ระบุ หลักฐานกรณีแวดล้อมปรากฏชัดแจ้ง ตลอดจนชี้พยานบุคคลแน่นอนเท่านั้น
 **3.4** เรื่องร้องเรียนที่อาจไม่รับพิจารณา
 3.4.1 ข้อร้องเรียนที่มิได้ทำเป็นหนังสือ
 3.4.2 ข้อร้องเรียนที่ไม่ระบุพยานหรือหลักฐานที่เพียงพอ
 3.4.3 ข้อร้องเรียนที่ไม่มีรายการตามข้อ 3.2
 3.5 ช่องทางการร้องเรียน ผู้ร้องเรียนสามารถส่งข้อความร้องเรียนผ่านช่องทาง ดังนี้
 3.5.1 ส่งข้อร้องเรียนหรือร้องเรียนด้วยตนเองโดยตรงที่เทศบาลตำบลหนองบัวโคก
เลขที่ 230 หมู่ที่ 9 ตำบลหนองบัวโคก อำเภอจัตุรัส จังหวัดชัยภูมิ
 3.5.2 ร้องเรียนผ่านเว็บไซต์สำนักงานที่ www.nongbuokhok.go.th (ศูนย์รับเรื่อง ร้องเรียน)
 3.5.3 ร้องเรียนผ่านศูนย์ดำรงธรรมเทศบาลตำบลหนองบัวโคก
 3.5.4 ร้องเรียนทางตู้รับความคิดเห็น

 - หนังสือร้องเรียน (ลงซื่อผู้ร้องเรียน)
 - บัตรสนเท่ห์ (ไม่ลงซื่อไม่ร้องเรียน
 3.5.5 ร้องเรียนทางโทรศัพท์ /ศูนย์ดำรงธรรมเทศบาลตำบลหนองบัวโคก
 3.5.6 ร้องเรียนทางเฟซบุ๊ค “เทศบาลตำบลหนองบัวโคก”
 3.5.7 ร้องเรียนทางLINE “ชุมชนคนหนองบัวโคก”
 3.5.8 ร้องเรียนทางสายตรง นายกเทศมนตรี “0818779085”
 จึงขอประกาศมาเพื่อทราบโดยทั่วกัน
 ประกาศ ณ วันที่ 14 เดือน พฤศจิกายน พ.ศ. ๒๕61
 

 (นายวิชัย ประภากรแก้วรัตน์)

 นายกเทศมนตรีตำบลหนองบัวโคก